Delotvoran tretman hronične bolesti pluća
Novo istraživanje pokazalo je da je mala doza steroida u formi pilule podjednako delotvorna, ako ne i bolja od jake doze steroida 
Ovo je doktor Frensis Velč, stomatolog u penziji kojem je ustanovljena dijagnoza hronične opstruktivne bolesti pluća. On plaća cenu dugogodišnjeg pušenja. Zbog toga što hronična opstruktivna bolest pluća blokira protok vazduha u plućima, veoma je važno da se pacijenti redovno fokusiraju na disanje, vežbaju i uče tehnike opuštanja, posebno ako imaju kratak udah. Hronična opstruktivna bolest pluća proizlazi iz emfizema pluća i hroničnog bronhitisa kao i astmatičnog bronhitisa. Simptomi uključuju zvuk škripanja pri disanju, hronični kašalj koji proizvodi žuti šlajm i stalne respiratorne infekcije. Najčešći uzrok bolesti je višegodišnje pušenje ili konzumiranje duvana iz druge ruke. Rudari i radnici u hemijskoj industriji takodje su podložni bolesti zbog svoje izloženosti prašini, štetnim hemikalijama i isparenjima. Lekari navode da oštećenja izazvana takvim uslovima remete prirodnu razmenu kiseonika i ugljen-dioksida u plućima. Kada se ti uslovi pogoršaju lekari često tretiraju pacijente steroidima. Doktor Piter Lindenauer sa univerziteta Taft i njegove kolege proučavali su pacijente koji su tretirani u 400 bolnica širom zemlje tokom 2006. i 2007. godine. Tokom boravka u bolnici pacijenti su tretirani steroidima, bilo u vidu pilula ili intravenozno. U studiji je navedeno da su pacijenti koji su primili slabije doze steroida oralno, proveli kraće vreme u bolnici i da je njihov rizik od sporednih efekata kao što su glaukom, visok krvni pritisak i edem ili znojenje nogu, smanjen. Doktor Velč prestao je da puši pre više od deset godina i ubedio je i svog sina da učini isto. Studija je objavljenja u časopisu Američkog medicinskog udruženja.